CELEX: 62011TN0087
Language: lv
Date: 2011-02-18 00:00:00
Title: Lieta T-87/11: Prasība, kas celta 2011. gada 18. februārī — GRP Security /Revīzijas palāta

16.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 120/13
            
         Prasība, kas celta 2011. gada 18. februārī — GRP Security/Revīzijas palāta
   (Lieta T-87/11)
   2011/C 120/33
   Tiesvedības valoda — franču
   
      Lietas dalībnieki
   
   
      Prasītāja: GRP Security (Bertranža [Bertrange], Luksemburga) (pārstāvis — G. Osch, avocat)
   
      Atbildētāja: Eiropas Savienības Revīzijas palāta
   
      Prasītājas prasījumi
   
   Prasītājas prasījumi Vispārējai tiesai ir šādi:
   
               —
            
            
               atzīt šajā prasības pieteikumā izvirzītos prasītājas prasības pamatus,
            
         
               —
            
            
               saglabājot iespēju vēlāk izvirzīt tiesiskos un ar faktiem saistītos pamatus un iesniegt pierādījumus,
               
                           —
                        
                        
                           pieņemt šo prasību no formas viedokļa,
                        
                     
                           —
                        
                        
                           atzīt to par pamatotu pēc būtības,
                        
                     
         
               —
            
            
               pamatojoties uz iepriekš minētajiem iemesliem, atcelt apstrīdētos lēmumus,
            
         
               —
            
            
               atzīt, ka prasītāja patur tiesības pieprasīt ar Revīzijas palātas prettiesisko rīcību nodarīto zaudējumu atlīdzību,
            
         
               —
            
            
               piespriest Revīzijas palātai atlīdzināt visus tiesāšanās izdevumus šajā instancē,
            
         
               —
            
            
               atzīt, ka paliek spēkā visas pārējās prasītājas tiesības, prasījumi, pamati un rīcības iespējas.
            
         
      Pamati un galvenie argumenti
   
   Prasītāja lūdz atcelt Eiropas Savienības Revīzijas palātas lēmumus, ar kuriem, pirmkārt, prasītajai tiek piemērots administratīvs sods — izslēgšana uz trim mēnešiem no iepirkuma līgumiem un subsīdijām, ko finansē no Eiropas Savienības budžeta, un, otrkārt, tiek izbeigts pakalpojumu ietvarlīgums Nr. LOG/2026/10/2 ar nosaukumu “dažādi apsardzes pakalpojumi”.
   Prasības pamatojumam prasītāja izvirza trīs prasības pamatus.
   
               1)
            
            
               Pirmais pamats ir par samērīguma principa, tiesību uz aizstāvību un tiesību uz taisnīgu lietas izskatīšanu pārkāpumu, jo prasītāja esot rīkojusies labticīgi un neesot atbildīga par viena no tās darbiniekiem izdarītajiem viltojumiem un nepatiesajiem paziņojumiem, un Revīzijas palāta tā vietā, lai izbeigtu līgumu, būtu varējusi lūgt attiecīgā darbinieka nomaiņu.
            
         
               2)
            
            
               Otrs pamats ir par acīmredzamu kļūdu vērtējumā, jo Revīzijas palāta neesot ņēmusi vērā visus lietas materiālus.
            
         
               3)
            
            
               Trešais pamats ir par Finanšu regulas 93., 94. un 96. panta pārkāpumu, jo prasītāja nav sniegusi nekādu kļūdainu informāciju un nav vainojama ne pie kādiem nepatiesiem paziņojumiem saistībā ar attiecīgā iepirkuma līguma slēgšanas tiesību piešķiršanas procedūru.